 Благодаря, господин председател, уважаема госпожа комисар, дами и господа. Член 9 от 4-та и 5-та директива за борба срещу изпирането на пари и финансирането на тероризма съдържа ясно задължение за Европейската комисия да извърши анализ на правната институционална рамка на страните извън Европейския съюз, правомощията на компетентните им власти и ефектността на системите им, за да определи къде съществуват проблеми с борбата срещу изпирането на пари и финансирането на тероризма.